Pultos, pultosnő, Baarkeeper állás (1300.00 EUR Per maand) , Germany | ZUTZU
Pultos, pultosnő, Baarkeeper állás Toerisme / hotels / catering
257+ Keer bekeken
We offer 1300.00 EUR Per maand with 40 hours per week.
Full time 1300.00 EUR Per maand Versorg jou voete en skoene só - WelstandWelstand
Tuis / Advies / Versorg jou voete en skoene só
Versorg jou voete en skoene só
Voet- en skoenversorging is laag op jou agenda as jy na ʼn lang dag net op die bed wil neerslaan, maar laksheid in hierdie opsig gaan jou beslis op ʼn stadium inhaal en duur te staan kom ─ fisies sowel as sosiaal.
Modegiere lei tot moeilikheid in later jare. Verkeerde skoene wat druk, lei tot eelte, wat nie net onaansienlik is nie maar ook seer kan wees terwyl skoene wat skaaf blase veroorsaak. Skoene met te hoë hakke wat te nou is by die tone veroorsaak ingroeitoonnaels, seer knieë en enkels, asook toonknobbels (bunions) en tone wat oor mekaar vou, wat albei later sjirurgiese intervensie sal vereis.
Voetskimmel is aansteeklik en kan jeukerige en branderige tone veroorsaak. Indien jy nie openbare ablusieblokke soos by sportsentra of kampeerplekke kan vermy nie, dra dan plakkies wanneer jy die storte gebruik of dieselfde paadjie as ander kaalvoet moet stap. Tuis moet ʼn streng higiëneregime toegepas word indien een van die familielede geínfekteer is. Vermy die gebruik van dieselfde handdoeke of lakens, en ontsmet die stort of bad na gebruik.
Bromhidrose, ʼn ander naam vir stink voete, is ʼn verleentheid vir die lyer en diegene rondom hom of haar Dit kan enigiemand oorkom. Dit is seker die algemeenste voetprobleem en kan hokgeslaan word deur goeie persoonlike higiëne, deur effektiewe voetmiddels te gebruik en in uitsonderlike gevalle, soos met oormatige sweet, deur sjirurgiese behandeling.
Onwelriekende voete word veroorsaak deur ʼn aanwas van bakterieë in ʼn warm, klam ongeventileerde omgewing soos toe skoene. Die sweettoename kan ook veroorsaak word deur diabetes, hormoonverandering en hoë stresvlakke. Onvoldoende persoonlike higiëne vererger die situasie.
Was jou voete elke dag met seep en maak goed droog, veral tussen die tone; gebruik ʼn haardroër indien dit nodig is. Was jou voete met ʼn antibakteriese seep of handreiniger, versorg jou toonnaels en gebruik ʼn borsel om voetvelle wat bakterieë huisves, te verwyder. Smeer of spuit ʼn sweetweermiddel aan jou voete en dra elke dag skoon sokkies. Week jou voete in ʼn oplossing van ʼn half koppie sout en ʼn kwart koppie Engelse sout op twee liter warm water.
ʼn Half koppie Engelse sout gemeng met ʼn half koppie wit asyn en twee koppies water en ʼn paar druppels essensiële olie in ʼn spuitbottel is ʼn heerlike lafenis vir jou voete na ʼn warm dag se werk. Hou in die yskas en spuit die mengsel ook binne in jou skoene en laat dit oornag droog word voordat jy weer die skoene aantrek.
Dit is ook noodsaaklik dat jy jou skoene en sandale behandel teen onwelriekendheid en bakterieë, veral as jou skoene of sandale van kunsleer gemaak is – ja, sandale kan ook stink al is hulle oop. Indien moontlik, was die skoene in ʼn wasmasjien (bind hulle toe in ʼn kussingsloop) en laat goed droog word op ʼn goed geventileerde plek. Vee die binnekant en binnesole van toe skoene uit met ʼn spons gedoop in water met wit asyn, of sprinkel boraks of koeksoda binne-in jou skoene en los oornag. Sit ʼn wattebolletjie gedoop in essensiële olie in elke skoen vir ʼn vars reuk.
Pas jou voete op, jy het net een paar!